Coemeterium Montis Alburni
Coemeterium Montis Alburni in Massachusetta pro primo coemeterio hortensi Americano vel coemeterio rustico anno 1831 conditum est. Coemeterium, monumentis classicis per terras volubiles curatas praeditum, solorum sepeliendi aetatis colonicae et sepulcretorum cum ecclesiis adiunctarum permulto dissimilis est. Species huius generis terrae curatae cum ortu nominis coemeterii, a Graeco pro 'loco dormiendi' deducti, congruit. Haec lingua et asperum mortis vitaeque post mortem iudicium quae olim obtinebat et in veteribus areis sepulcrorum ecclesiasticisque sepeliendi tractibus videbantur obscuraverunt. Coemeterium, 174 agros latum, ob eius significationes historicas et eius partes aboreti magni momenti est. Plurimum coemeterii in urbe Watertown Massachusettae situm est, sed aditus, modo redintegrationis Aegyptiae anni 1843 Cantabrigiae iacet, iuxta coemeteria urbis Cantabrigiae et Sand Banks.